Les tennistes de la UV campiones d'Espanya de dobles femení

## Les tennistes de la UV campiones d'Espanya de dobles femení

Mar Ribera i Sandra requena moments abans de jugar la final.

La Universitat de València es proclama subcampiona per equips de tennis, atletisme i futbol sala masculí als Campionats d'Espanya d'Esport Universitari.

### **Tennis**

L'equip de Tennis de la Universitat de València ha aconseguit un gran èxit en la seua participació al Campionat d'Espanya Universitari de Tennis celebrat estos dies a Saragossa. Mar Ribera, estudiant del Grau de Ciències de l'Activitat Física i de l'Esport, i Sandra Requena, del Grau de Mestre/a en Educació Primària, van guanyar la final amb un resultat 6-2, 6-3, contra la parella de la Universidad Católica San Antonio de Múrcia.

Equip de tennis de la UV

En conjunt, l'equip integrat, a més de per Sandra i Mar, per Gemma Lairón Navarro, Pablo Montañés Gadea, Ricard Soriano Rodríguez i Xavier Vila García; i entrenat per Elena Mir Mayor, s'ha proclamat subcampió tant per equips mixt, com per equips masculí i femení. 

Però a més, Pablo Montañes va aconseguir la medalla de plata a l'individual masculí; Gemma Lairón, el bronze individual femení; i Mar Ribera i Ricard Soriano, bronze en dobles mixt.

Es poden consultar els resultats detallats de cada categoria i vore les imatges enregistrades per l'organització a la pàgina web de la Universidad de San Jorge amfitriona del campionat:

* Web de la fase final de Campionat d'Espanya Universitari de Tennis.

### **Atletisme**

Darrerament s'han celebrat també les finals d'Atletisme del Campionat d'Espanya Universitari a les instal·lacions de la Universidad de Castilla La-Mancha a Ciudad-Real. També en aquesta disciplina els esportistes de la Universitat de València s'han proclamat subcampions per equips, però a més han guanyat 3 ors i una plata. Alejandro Pérez Castellote, estudiant del Grau de Ciències de l'Activitat Física i de l'Esport, s'ha proclamat campió de 5.000 metres; Carmen Marco Mora, del Grau de Nutrició Humana i Dietètica, ha guanyat l'or de 200 metres, Pablo Drees Giménez, estudiant del Grau de Bioquimica i Ciències Biomèdiques, s'ha dut l'or de 400 metres tanques; i Enrique Herreros Roig ha quedat subcampió de 1.500 metres.

Més detalls i imatges sobre aquestes finals a la web de l'organització:

* Web de les finals del Campionat d'Espanya Universitari d'Atletisme.

### **Futbol sala**

També a la competició de Futbol Sala la Universitat de València ha quedat subcampiona, en aquest cas en la modalitat masculina. Els de la UV s'han enfrontat a la final als amfitrions de la Universitat de Castilla-La Mancha, en la competició celebrada a la seua seu a Albacete. Els manxecs han guanyat per la mínima en una final molt competida en la que els nostres soles han encaixat un gol.

Més detalls i imatges sobre la fase final del CEU de Futbol Sala a la web de l'organització:

* Web de les finals del Campionat d'Espanya Universitari de Futbol Sala.

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar